Χουανφράν

Ο **Χουάν Φραντσίσκο Τόρες Μπελίν** (, γεννημένος στις 9 Ιανουαρίου 1985), γνωστός ως **Χουανφράν** (), είναι Ισπανός πρώην επαγγελματίας ποδοσφαιριστής που παίζει ως δεξιός πλάγιος αμυντικός.

Αφού ξεκίνησε στη Ρεάλ Μαδρίτης, συνέχισε να την πορεία του στη Λα Λίγκα με την Οσασούνα και την Ατλέτικο Μαδρίτης, υπογράφοντας στην τελευταία ομάδα το 2011 και στην συνέχεια κατέκτησε 7 σημαντικούς τίτλους, συμπεριλαμβανομένου του Ισπανικού πρωταθλήματος του 2014 και του 2012 και το Γιουρόπα Λιγκ το 2018. Συνολικά μετράει 427 συμμετοχές στην κορυφαία κατηγορία της Ισπανίας.

Όντας διεθνής από το 2012, ο Χουανφράν ήταν μέλος της ομάδας που κέρδισε το Ευρωπαϊκό Πρωτάθλημα εκείνης της χρονιάς και επίσης εκπροσώπησε τη χώρα στο Παγκόσμιο Κύπελλο του 2014 και στο Ευρωπαϊκό Πρωτάθλημα του 2016.

## Καριέρα σε συλλόγους

### Ρεάλ Μαδρίτης
Ο Χουανφράν είναι προϊόν της ακαδημίας νέων της Ρεάλ Μαδρίτης. Είχε την πρώτη του ευκαιρία στην ανδρική ομάδα στις 24 Ιανουαρίου 2004, παίζοντας 15 λεπτά σε μια εντός έδρας νίκη με 2–1 εναντίον της Βιγιαρεάλ μετά από καλές εμφανίσεις με την ομάδα Β. Κατά τη διάρκεια αυτής και τις επόμενες σεζόν, έπαιξε άλλους 5 αγώνες στην Λα Λίγκα.

Δόθηκε δανεικός στην Εσπανιόλ για την σεζόν 2005-06  και παρόλο που η καταλανική πλευρά απέφυγε μετά βίας τον υποβιβασμό, εμφανίστηκε σε μεγάλο βαθμό καθ' όλη την διάρκεια της προσπάθειας του ισπανικού συλλόγου να παραμείνει κατηγορία, σκοράροντας μάλιστα στις 22 Μαρτίου 2006 στην ισοπαλία με 1-1 επί της Αθλέτικ Μπιλμπάο.  Ξεκίνησε την καριέρα του ως πλάγιος επιθετικός.

### Οσασούνα
Ο Χουανφράν υπέγραψε στην Οσασούνα  μετά από μια συμφωνία που επέτρεψε στην Οσασούνα να πάρει τον παίκτη χωρίς να χρειαστεί να πληρώσει μεταγραφή και με τιμή ανά σετ 10 εκατομμύρια ευρώ.  Έπαιξε το πρώτο του παιχνίδι για τη Ναβαρέζα στις 24 Σεπτεμβρίου 2006 σε μια εκτός έδρας νίκη με 2–0 επί της Θέλτα ντε Βίγκο και σκόραρε το δεύτερο γκολ του αγώνα.  Επιπλέον, εμφανίστηκε σε 9 παιχνίδια και σκόραρε μια φορά  στον ημιτελικό του συλλόγου στο Κύπελλο ΟΥΕΦΑ.

Το 2008–09, ο Χουανφράν ήταν βασικός στην ενδεκάδα της Οσασούνα. Στις 31 Μαΐου 2009, στην τελευταία αγωνιστική, σκόραρε ένα μακρινό γκολ σε μια εντός έδρας ήττα με 2–1 από την πρώην ομάδα του, την Ρεάλ Μαδρίτης, η οποία κράτησε τον σύλλογο στην κορυφαία κατηγορία για άλλη μια χρονιά. Στην επόμενη σεζόν σημείωσε 4 τέρματα, ρεκόρ στην καριέρα του.

### Ατλέτικο Μαδρίτης
[σύνδεσμος=//upload.wikimedia.org/wikipedia/commons/thumb/c/c5/Juanfran_Torres_-_02.jpg/220px-Juanfran_Torres_-_02.jpg|μικρογραφία| Ο Χουανφράν (δεξιά) παίζει εναντίον της [ΟΝ Αλμερία|Αλμερία το 2013.]]
Στις 11 Ιανουαρίου 2011, ο Χουανφράν υπέγραψε στην Ατλέτικο Μαδρίτης μέχρι τον Ιούνιο του 2015 έναντι 4 εκατομμυρίων ευρώ. Έκανε το επίσημο ντεμπούτο του 2 ημέρες αργότερα, ξεκινώντας σε μια εκτός έδρας ήττα με 1–3 εναντίον της πρώτης του επαγγελματικής ομάδας, την Ρεάλ Μαδρίτης στους προημιτελικούς του Κόπα ντελ Ρέι.

Ο Χουανφράν σημείωσε το πρώτο του γκολ για την Ατλέτικο στις 21 Μαΐου 2011, σε μια νίκη με 4–3 στη Μαγιόρκα - το τελευταίο παιχνίδι της σεζόν - αφιερώνοντάς το στον πατέρα του που είχε πεθάνει 2 εβδομάδες νωρίτερα. Το 2011–12 άρχισε να χρησιμοποιείτε τακτικά ως δεξιός, πλάγιος αμυντικός. Στον τελικό του Γιουρόπα Λιγκ, τον οποίο η ομάδα του κέρδισε με 3–0 την Μπιλμπάο, έπαιξε σε αυτή τη θέση. 

Στις 24 Μαΐου 2014, ο Χουανφράν έπαιξε και τα 120 λεπτά του τελικού του Τσάμπιονς Λιγκ, όμως η ομάδα του έχασε με 4–1 από τη Ρεάλ Μαδρίτης στο Στάδιο Ντα Λουζ. Υπέγραψε την επέκταση συμβολαίου του ένα μήνα αργότερα, μέχρι το 2018.

Ο Χουανφράν ξεκίνησε και τους δύο αγώνες του γύρου των 16 του Τσάμπιονς Λιγκ εναντίον της Αϊντχόβεν. Στις 15 Μαρτίου 2016, στο δεύτερο ματς, εκτέλεσε το καθοριστικό πέναλτι στη νίκη με 8–7 (0–0 στην κανονική διάρκεια).  Στον τελικό της διοργάνωσης, που αποφασίστηκε επίσης για τα πέναλτι μετά την ισοπαλία 1–1 στο Μιλάνο, ήταν ο μόνος παίκτης που αστόχησε και έτσι η ομάδα του γνώρισε ξανά την ήττα από την πρώην ομάδα του Ρεάλ Μαδρίτης.

Έφυγε από την Ατλέτικο μετά τη λήξη του συμβολαίου του στις 30 Ιουνίου 2019, έχοντας πραγματοποιήσει 355 εμφανίσεις και κέρδισε και 7 τρόπαια με τους "Ροχιμπλάνκος".

### Σάο Πάολο
Στις 3 Αυγούστου 2019, ο Χουανφράν εντάχθηκε στη Σάο Πάολο με συμβόλαιο που ίσχυε μέχρι τον Δεκέμβριο του 2020.  Έγινε ο δεύτερος Ισπανός ποδοσφαιριστής που έπαιξε για τη βραζιλιάνικη ομάδα, μετά τον Φερνάντο Καράτσο Κάστρο το 1936  Έκανε το ντεμπούτο του στο πρωτάθλημα της Βραζιλίας 15 μέρες αργότερα, σε μια εντός έδρας νίκη με 1–0 επί της Σεαρά.

## Διεθνής καριέρα

### Ως νέος
Ο Χουανφράν είχε μια εξαιρετική εμφάνιση στο Ευρωπαϊκό Πρωτάθλημα Κ19 της ΟΥΕΦΑ το 2004, καθώς η Ισπανία κέρδισε το τουρνουά και ο παίκτης έλαβε το βραβείο του Χρυσού Παίκτη.  Σε ένα σπάνιο επίτευγμα, πήρε μέρος σε δύο Παγκόσμια Πρωταθλήματα Νέων της FIFA, το πρώτο στα Ηνωμένα Αραβικά Εμιράτα όπου η εθνική του ομάδα πήρε το ασημένιο μετάλλιο, ενώ το 2005 έφτασαν στους προημιτελικούς, που τελικά αποκλείστηκαν από τη νικήτρια Αργεντινή. 

### Ώριμη καριέρα
Ο Χουανφράν έκανε το ντεμπούτο του στην ομάδα ανδρών στις 26 Μαΐου 2012, παίζοντας ολόκληρο τον αγώνα σε μια φιλική νίκη με 2–0 επί της Σερβίας στο Σεντ Γκάλεν, ως δεξιός πλάγιος αμυντικός. Επιλέχθηκε από τον προπονητή Βιθέντε ντελ Μπόσκε για την ομάδα του για το Ευρωπαϊκό πρωτάθλημα του 2012, μένοντας όμως αχρησιμοποίητος παίκτης καθώς η Ισπανία κέρδισε τη διοργάνωση.

Στις 16 Νοεμβρίου 2013, σημείωσε το πρώτο του διεθνές γκολ, παίζοντας ολόκληρη τη φιλική αναμέτρηση που συνδυάστηκε με νίκη με 2–1 επί της Ισημερινής Γουινέας.  Ωστόσο, αυτός ο αγώνας κρίθηκε άκυρος από τη FIFA καθώς δεν είχαν ειδοποιηθεί αρκετά νωρίς ότι ο διαιτητής θα ήταν από την Ισημερινή Γουινέα. Ήταν στην ομάδα που επιλέχθηκε για το Παγκόσμιο Κύπελλο του 2014. Με τη χώρα του να έχει ήδη αποκλειστεί, έκανε το ντεμπούτο του στο τουρνουά στο τελευταίο παιχνίδι των ομίλων εναντίον της Αυστραλίας, παίζοντας και στα 90 λεπτά και δίνοντας ασίστ στον Ντέιβιντ Βίλα για το πρώτο γκολ της νίκης με 3–0.

Ο Χουανφράν εμφανίστηκε στο ρόστερ για το Ευρωπαϊκό πρωτάθλημα του 2016, όπου έπαιξε και στα 4 παιχνίδια της ομάδας του.

## Στυλ παιχνιδιού
Άρχισε ως εξτρέμ, αλλά ο Χουανφράν έπαιζε συνήθως ως δεξιός μπακ. Ενώ ήταν καταξιωμένος αμυντικός, ήταν επίσης γνωστός για την ικανότητά του να βγαίνει μπροστά και να παρέχει ακριβείς σέντρες στους συμπαίκτες του μέσα στην περιοχή.

## Προσωπική ζωή
Ο Χουανφράν παντρεύτηκε την Βερόνικα Σιέρας, με την οποία απέκτησε δύο παιδιά, τον Όλιβερ και την Αλεξία.  

## Στατιστικά καριέρας

### Ομάδες

### Διεθνές
**Εμφανίσεις και γκολ ανά εθνική ομάδα και χρονιά**

## Διακρίσεις
**Εσπανιόλ**

* Κόπα ντελ Ρέι: 2005–06 

**Ατλέτικο Μαδρίτης**

* Λά Λίγκα: 2013–14 
* Κόπα ντελ Ρέι: 2012–13 
* Σούπερ Καπ Ισπανίας: 2014 , φιναλίστ: 2013 
* ΟΥΕΦΑ Γιουρόπα Λιγκ: 2011–12,  2017–18 
* ΟΥΕΦΑ Σούπερ Καπ: 2012,  2018 
* ΟΥΕΦΑ Τσάμπιονς Λιγκ (φιναλίστ): 2013–14,  2015–16 

**Ισπανία Κ19**

* Ευρωπαϊκό Πρωτάθλημα Κ19: 2004 

**Ισπανία Κ20**

* Παγκόσμιο Πρωτάθλημα Νέων (φιναλίστ): 2003 

**Ισπανία**

* Ευρωπαϊκό Πρωτάθλημα: 2012 

**Ατομικές**

* Η ομάδα της σεζόν στην Λα Λίγκα: 2013–14 
* ΟΥΕΦΑ Τσάμπιονς Λιγκ, ομάδα της σεζόν: 2015–16 
* Η ομάδα της σεζόν στην Λα Λίγκα: 2015–16 

## Παραπομπές

## Εξωτερικοί σύνδεσμοι
*
* Επίσημο προφίλ της Ατλέτικο Μαδρίτης
*  
* 

Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Βαλενθιανοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ισπανοί ποδοσφαιριστές στο εξωτερικό
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Εθνικής Ισπανίας Κ21
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Πριμέρα Ντιβιζιόν
Κατηγορία:Σελίδες με πηγές CS1 στα Ισπανικά (es)